b'\n_START_ARTICLE_\nDilnarin Demirbag\n_START_PARAGRAPH_\nDilnarin "Dee" Demirbag (s. 14. marraskuuta 1973 Turkki) on ruotsalainen tanssija ja valokuvamalli._NEWLINE_Dee on esiintynyt monilla E-Typen videoilla ja keikoilla. H\xc3\xa4n ei itse laula E-Typen kanssa, vaan esitt\xc3\xa4\xc3\xa4 yleens\xc3\xa4 Nana Hedinin levylle laulamat lauluosuudet keikoilla playbackin\xc3\xa4. Vuosina 2000-2001 Dee julkaisi sooloartistina singlet All The Way Up ja Want You to Go._NEWLINE_My\xc3\xb6s Deen sisaret ovat menestyneet hyvin kotimaassaan. Nuorempi sisar Dilbahar "Dilba" Demirbag on my\xc3\xb6s menestynyt popt\xc3\xa4hti, ja isosisko Dilsa Demirbag-Sten on menestynyt toimittaja ja kirjailija.'